[{"text_idx": "#000002", "text": "YmunoHelpu eich ysgol i ymunoCefnogwch yr ymgyrch"}, {"text_idx": "#000004", "text": "Dan arweiniad clymblaid rymus o fudiadau cynaliadwyedd, mae Awn Am Sero yn uno ac yn cefnogi ysgolion yn y DU i weithio er mwyn dod yn garbon sero erbyn 2030."}, {"text_idx": "#000005", "text": "Mae ysgolion yn arwain y ffordd i newid yn y gymuned."}, {"text_idx": "#000006", "text": "Gyda Gyda phlant o oed ysgol ar 42% o holl aelwydydd y DU,gall ein hystafelloedd dosbarth ysbrydoli cynnydd ar draws cymunedau. Mae newid mewn ysgolion eisoes yn helpu teuluoedd cyfan (yn ogystal a\u0302 staff ysgolion) i weld fod manteision lu i feddwl a gweithredu yn fwy cynaliadwy. Mae ysgolion carbon-isel yn plannu syniadau gwych yn ein cartrefi, ein strydoedd a\u2019n mannau gwaith."}, {"text_idx": "#000007", "text": "O gynlluniau i leihau llygredd aer y tu allan i glwydi ysgolion i fwydlenni blasus seiliedig ar blanhigion, mae toreth o ffyrdd i ysgolion ddangos pam mor syml a gwerthfawr y gall gweithredu ar hinsawdd fod. Mae Awn am Sero yn helpu i amlygu\u2019r llwyddiannau hyn, ysbrydoli eraill a sbarduno ymateb gan gymdeithas yn ei chyfanrwydd i ymateb i\u2019r argyfwng hinsawdd."}, {"text_idx": "#000008", "text": "Gall ysgolion gyfrannu at leihau allyriadau yn sylweddol ledled Prydain"}, {"text_idx": "#000009", "text": "Bydd gan ysgolion ran hollbwysig i\u2019w chwarae i helpu\u2019r DU i ostwng lefelau allyriadau carbon. Mewn gwirionedd, mae ganddynt y grym i atal 625,000 tunnell o CO2 rhag gollwng i\u2019r atmosffer. Mewn ysgol unigol neu glwstwr o ysgolion, gall ymyriadau megis defnyddio llai o drydan neu wneud adeiladau yn fwy ynni-effeithlon gael effaith sylweddol."}, {"text_idx": "#000010", "text": "Dewch i weld sut mae ysgolion yn torri eu hallyriadau:"}, {"text_idx": "#000011", "text": "Gweithredu cynlluniau teithio llesol i annog cerdded a beicio i\u2019r ysgol\nMyfyrwyr a staff yn defnyddio apiau rhannu lifft\nSymud i fysus ysgol trydan"}, {"text_idx": "#000012", "text": "Casglu gwastraff bwyd ac ailgylchu ar waha\u0302n\nSefydlu arwerthiannau gwisgoedd ysgol ail-law\nSefydlu contract gwastraff 'sero i dirlenwi'"}, {"text_idx": "#000013", "text": "Ymuno a\u0302\u2019r Mudiad #NoBeef (peidio a\u0302 gweini cig eidion na chig oen)\nTyfu a defnyddio bwyd ar y safle"}, {"text_idx": "#000014", "text": "Rhoi amseryddion ar dapiau i leihau gwastraff\nCynaeafu dw\u0302r glaw trwy ddefnyddio barilau dw\u0302r\nGosod mesurydd clyfar i ddal gwybodaeth ddyddiol, denu diddordeb y myfyrwyr a darparu data olrhain"}, {"text_idx": "#000015", "text": "Plannu gwelyau llysiau cyfeillgar i beillwyr\nRhoi\u2019r gorau i ddefnyddio mawn a phlaleiddiaid"}, {"text_idx": "#000016", "text": "Trefnu archwiliadau ynni dan arweiniad y myfyrwyr\nCynnal dyddiau 'trydan isel' neu 'ddim trydan'\nInstalling biomass boiler or ground source heat pumps and solar panels"}, {"text_idx": "#000017", "text": "Dysgu mewn AGref sut mae ein myfyrwyr yn \u2018stiwardiaid yr amgylchedd\u2019\nTranslating school's eco code into different languages in MFL classes"}, {"text_idx": "#000018", "text": "Defnyddio papur FSC yn unig\nDefnyddio cyflenwyr arlwyo sy\u2019n darparu cartonau diod heb fod a\u0302 gwelltyn\nCyflenwi bwyd mewn pecynnau heb ddim neu fawr ddim plastig\nGwneud caffael cynaliadwy yn rhan o bolisi cynaliadwyedd yr ysgol"}, {"text_idx": "#000019", "text": "Mae ysgolion yn galluogi ac yn grymuso pobl ifanc ym mhobman i ymateb i\u2019r argyfwng hinsawdd"}, {"text_idx": "#000020", "text": "Mae pobl ifanc eisoes yn crefu am weithredu ar yr hinsawdd. Maent yn gwybod y bydd hyn yn dod a\u0302 chymunedau glanach a thecach iddynt yn awr, heb so\u0302n am ddyfodol mwy diogel."}, {"text_idx": "#000021", "text": "Trwy roi gweithredu ar yr hinsawdd wrth galon bywyd beunyddiol yr ysgol, mae Awn am Sero yn creu cyfleoedd dysgu pwerus iawn. Dyma fydd yn paratoi pobl ifanc am swyddi a chyfleoedd gwyrdd y dyfodol."}, {"text_idx": "#000022", "text": "Ond mae gweithredu hefyd yn grymuso pobl ifanc i ymateb i bwnc sy\u2019n agos at eu calonnau \u2013 un sy\u2019n effeithio\u2019n uniongyrchol arnynt hwy a\u2019u hanwyliaid."}, {"text_idx": "#000023", "text": "Mae\u2019n hollbwysig nad yw trawsnewidiad y DU i garbon isel yn gadael neb ar o\u0302l. Bydd canolbwyntio ar ysgolion yn paratoi pob un person ifanc ar gyfer y newid sydd o\u2019u blaenau, a\u2019u gadael yn rhydd i fwynhau\u2019r manteision a\u2019r cyfleoedd a ddaw yn sgil dyfodol sero carbon."}, {"text_idx": "#000024", "text": "\"Does dim modd gorbwysleisio pwysigrwydd ymgyrch fel Awn am Sero. I ddechrau, mae\u2019n chwarae rhan sylfaenol trwy ddod ag ysgolion a\u2019r system addysg i fod yn rhan o frwydro yn erbyn yr argyfwng hinsawdd. Ond mae hefyd yn galluogi ysgolion i arwain trwy roi esiampl ac ysbrydoli\u2019r bobl ifanc sy\u2019n cael eu haddysgu am sut i weithredu ar newid hinsawdd a chadw iechyd y ddaear wrth graidd pob penderfyniad a wnawn.\" (Daze Aghaj, 21, Ymgyrchydd Hinsawdd)"}, {"text_idx": "#000025", "text": "Ydych chi\u2019n fyfyriwr neu\u2019n rhiant?"}, {"text_idx": "#000026", "text": "Eisiau helpu eich ysgol i weithredu a dod yn rhan o Awn Am Sero?"}]